EA ต้นทุนขาย-บริการลด! ดันกำไรไตรมาส 1 แตะ 1.41 พันลบ.
EA ต้นทุนขาย-บริการลด! ดันกำไรไตรมาส 1 แตะ 1.41 พันลบ.
13 พ.ค. 2564

บริษัท พลังงานบริสุทธิ์ จำกัด (มหาชน)  หรื EA รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิดังนี้

บริษัทฯและบริษัทย่อยมีรายได้รวมสําหรับงวดสามเดือนสิ้นสุดวันที่ 31 มีนาคม 2564 จํานวน 4,706.43 ล้านบาท ลดลง จํานวน 54.98 ล้านบาท หรือลดลงร้อยละ 1.15 เมื่อเทียบกับช่วงเวลาเดียวกันของปีก่อนที่มีรายได้รวม 4,761.41 ล้านบาท
อย่างไรก็ตามต้นทุนจากการขายและการให้บริการสําหรับงวดสามเดือนสิ้นสุดวันที่ 31 มีนาคม 2564 มีจํานวน 2,557.01 ล้านบาท ลดลงจํานวน 111.74 ล้านบาท หรือลดลงร้อยละ 4.19 เมื่อเทียบกับช่วงเวลาเดียวกันของปีก่อนที่มีต้นทุนขายรวม 2,668.74 ล้านบาท
นอกจากนี้ค่าใช้จ่ายในการขายสําหรับงวดสามเดือนสิ้นสุดวันที่ 31 มีนาคม 2564 มีจํานวน 18.20 ล้านบาท ลดลง 1.30 ล้านบาท หรือลดลงร้อยละ 6.67 ตามลําดับ เมื่อเทียบกับช่วงเวลาเดียวกันของปีก่อนที่มีค่าใช้จ่ายในการขายจํานวน 19.50 ล้านบาท เนื่องจากกลุ่มค่าใช้จ่ายในการขายที่สําคัญเป็นค่าใช้จ่ายในส่วนงานผลิตและจําหน่ายน้ํามันไบโอดีเซลซึ่งลดลงตามปริมาณจําหน่าย สินค้าที่ลดลง
อีกทั้งต้นทุนทางการเงินสําหรับงวดสามเดือนสิ้นสุดวันที่ 31 มีนาคม 2564 มีจํานวน 390.62 ล้านบาท ลดลงจํานวน 42.19 ล้านบาท หรือลดลงร้อยละ 9.75 เมื่อเทียบกับช่วงเวลาเดียวกันของปีก่อนที่มีต้นทุนทางการเงินจํานวน 432.80 ล้านบาท เนื่องจากมีการชําระเงินต้นและดอกเบี้ยเงินกู้ยืมเงินจากสถาบันการเงินเมื่อถึงกําหนดชําระในไตรมาสที่ 1 ปี2564